钦定古今图书集成/明伦汇编/人事典/第013卷 > 《本草纲目》 > 《附方》
## 钦定古今图书集成/明伦汇编/人事典/第013卷 > 《本草纲目》 > 《附方》

蛇虫螫伤人耳垢：蚯蚓屎和涂，出尽黄水，立愈。〈寿域方〉
《破伤》中风：用病人耳中膜，并刮爪甲上末，唾调涂疮
口，立效。〈儒门事亲方〉

抓疮伤水，肿痛难忍者，以耳垢封之，一夕水尽出而
愈。郑师甫云：“余常病此，一丐传此方。”

疔疽恶疮生人脑，即耳塞也。盐泥等分研匀，以蒲公
英汁和作小饼封之，大有效。〈圣惠方〉

一切目疾耳塞，晒干，每以粟许，夜夜点之。〈圣惠方〉小儿夜啼惊热，用人耳塞石莲心、人参各五分，乳香
二分，灯花一字，丹砂一分，为末，每薄荷汤下五分。〈普济
方〉